|  |  |
| --- | --- |
| Numri i lëndës: | 2023:036255 |
| Datë: | 28.12.2023 |
| Numri i dokumentit: | 05135977 |

**P.nr.42/2023**

**GJYKATA THEMELORE NË PRISHTINË DEGA NË LIPJAN**, gjyqtari i vetëm gjykues Selman Salihi, me sekretaren juridike Hanife Ibrahimi, duke vendosur në çështjen penale, ndaj të pandehurit A. S. i akuzuar me aktakuzën e Prokurorisë Themelore në Prishtinë PP.II.nr.746/2023 te dt. 06.02.2023 për shkak të veprës penale Lajmerim apo kallezim i rrem nga neni 382 par 1 të KPRK-së, dhe nenit 15 par. 1 dhe 17 par. 1, të Ligji për Ndërmjetësim nr. 06/L-009, jashtë seancës gjyqёsore, me datën 28.12.2023, merr këtë:

**A K T V E N D I M**

**I.HUDHET** aktakuza e P.Th. në Prishtinë, PP.II.nr.746/2023 të datës 06.02.2023

**II.APROVOHET** marrëveshja për ndërmjetësim Nd.nr.55/2023 e lidhur në mes të t’pandehurit A. S. nga G. e V. te demtuarit F. K. nga L. , rruga M. Z. dhe M. A. nga L. , e lidhur në Gjykatën Themelore në Prishtinë.

**III.PUSHOHET** procedura penale kundër të akuzuarit A. S. , i lindur me datën ... ne fshatin G. e V. komuna e L., me nr personal ... shqiptar, shtetase e Republikës së Kosovës, për shkak se te pandehuri dhe e dëmtuarve , kanë arritur marrëveshje për ndërmjetësim.

**IV.** Shpenzimet e procedurës penale bien në barrë të mjeteve buxhetore të kësaj gjykate.

**A R S Y E T I M**

Prokuroria Themelore në Prishtinë, me aktakuzën e saj PP.II.nr.746/2023, të datës 06.02.2023 e ka akuzuar të pandehurin A. S. për shkak të veprës penale Lajmerim apo kallzim i rrem nga neni 382 të KPRK-së.

Kjo gjykatё ka caktuar shqyrtimin gjyqësor në çështjen penale kundër të pandehurit, A. S. me datën 20.12.2023 në fillim të shqyrtimit fillestar , gjyqtari pas njoftimit palëve për mundësinë e përfundimit të kësaj çështje penale në procedurë të ndërmjetësimit i pandehuri dhe te dëmtuarit u deklaruan se janë të pajtimit, edhe prokurori i shtetit u pajtua që kjo çështje penale të shkoj në procedurë të ndërmjetësimit, ndёrsa gjyqtari i vetëm gjykues, ka ndërprerë seancën duke i udhëzuar palët që këtë çështje tё mund ta zgjidhin edhe me ndërmjetësim.

Me datën 20.12.2023 në Gjykatën Themelore në Prishtinë degga ne Lipjan , është lidhur marrëveshja për zgjidhjen e ndërmjetësuar ndërmjet tё t’pandehurit A. S. nga fshati G. dhe të dëmtuarit F. K. dhe Sh. H. në prani të zyrtares së ndërmjetsimit të autorizuar nga institucioni i ndërmjetsimit R. K..

Nё seancën e ndërmjetësimit palёt kanë arritur marrёveshjen me vullnetin e tyrë të plotë dhe nuk kontestojnë asnjërën nga pikat e lartshënuara për të cilat pajtohen njëzëri.

Gjykata Themelore në Prishtinë- Dega në Lipjan, me vendimin Nd.nr.55/23, ka pranuar marrëveshjen e palëve të nënshkruar me datën 22.12.2023 për zgjidhjen e ndërmjetësimit.

Gjykata duke u bazuar në provat si më lartë dhe në bazë të nenit 358, par.1 nën pika 1.3 të KPPK-së dhe nenit 15 par.1 të Ligji për Ndërmjetësim nr. 06/L-009, vendosi si në dispozitiv të këtij aktvendimi.

**GJYKATA THEMELORE NË PRISHTINË DEGA NË LIPJAN**

**P.nr.42/2023, me datën 28.12.2023**

**Sekretare Juridike Gjyqtari**

Hanife Ibrahimi Selman Salihi

Kundër këtij aktvendimi nuk është e lejuar ankesa.